helmikuu 2009 – Suomenlahden Meripurjehtijat ry\nPosted on helmikuu 22, 2009 by SMer ylläpitäjä\nOlympiadi vaihtuu ja siten myös kilpapurjehdussäännöt. Uudet säännöt ovat heti voimassa jo muutaman kuukauden päästä käynnistyvällä purjehduskaudella, joten kannattaa uhrata hetki muutoksiin tutustumiseen ja miksei ennallaan pysyneiden kertaamiseenkin. Mukavimmin tämä tapahtuu perinteisessä SMer:n sääntökoulutuksessa, jossa SMer:n johtavat sääntöasiantuntijat esittelevät muutokset ja keskustelevat tulkinnoista.\nKoulutustilana toimii Napa Oy:n saunakabinetti osoitteessa Tammasaarenkatu 3, Ruoholahden HTC. Visaisimmat keissit käsitellään saunassa, joten ota pyyhe mukaan.\nIlmoittautumiset kerätään myöhemmin keväällä sähköpostitse joten tarkistathan sähköpostiosoitteesi oikeellisuuden tässä lehdessä julkaistavasta rekisteristä.\nXIX Talvihiivari 28.02.2009\nTämän vuoden Talvihiivari järjestetään helmikuun viimeisenä lauantaina, 28.02 alkaen klo 15 ja päättyen noin klo 22, jolloin jälkipelit ja selittelyt alkavat.\nOsallistuaksesi tähän perinteiseen ja omintakeiseen merimiestaitokisaan\ntarvitset joukkueen, johon kuuluu 2-3 henkeä, kynän, hiukan rahaa, oikeaa asennetta ja reipasta SMer-henkeä. Muut apuvälineet ja varusteet eivät ole pakollisia, joskaan eivät kiellettyjäkään. Tavallisesti Helsingin keskustan paikallistuntemuksesta on ollut hyötyä.\nAikaisempien kisojen selostuksia ja tuloksia voi lukea vanhoista Bulletinien kakkosnumeroista. Jos lehtesi ovat hukkaamiskiellosta huolimatta kateissa, löydät pdf-Bulet nettisivultamme. Voit myös haastatella konkareita.\nJoukkueenkin voi muodostaa vasta lähtörastilla, joten rohkeasti vaan paikalle tarjoutumaan vaikka täydennysjäseneksi johonkin kovalta näyttävään tiimiin.\nLähtöpaikka on ”Junanvetäjän baari”. Ja lähtöaika siis 28.02 klo 15. Lisätietoja saa pukkaamalla sähköpostia seuran info osoitteeseen eli info ät smer piste fi.\nPosted in Kisat, Sekalaiset\nVuosikokous pidetään 26.02 klo 1830. Paikkana on tuttu ravintola C.W.Gylden Helsingin Lauttasaaressa, hyvien liikenneyhteyksien ja pysäköintimahdollisuuksien äärellä osoitteessa Gyldenintie 2. Mahdollisuus saada lisätietoja Talvihiivarista ja ilmoittautua siihen. Tarjoilua.


Esittelyssä valokuvaaja Christina Strehlow\nHetki kaihoisaa mietiskelyä\nChristina Strehlow työskentelee freelance-valokuvaajana. Hän kuvaa mieluiten ihmisiä ja etenkin kahta tytärtään. Hän kuvaa lähes yksinomaan luonnonvalossa ja pyrkii vangitsemaan luonnollisia ja spontaaneja hetkiä. Christinaa inspiroivat kauniit paikat, tapahtumat, ihmiset - kaikki, mistä hän saa palautetta ja mitä ihmiset arvostavat.\nChristinan kuvakieli tasapainottelee dokumentaarisen ja taiteellisen välillä. Hänen kuvissaan näkyy eräänlaista mietteliäisyyttä - kuvallista mindfulnessia voisi ehkä sanoa - ja hänen kuvansa ovat oikein sopivia, kun halutaan kuvittaa kestävyyttä ja luonnon merkitystä ihmiselle.\nChristina Strehlow - meidän suosikkikuvamme\nHaluatko nähdä kaikki kuvat, jotka on ottanut Christina?